stanford-oval/wikipedia huggingface dataset:
בולאיה דיה
הערות שוליים

↑  Aliou Cisse dévoile les 26 Lions pour Qatar באתר הרשמי של התאחדות הכדורגל הסנגלית, 11 בנובמבר 2022 (בצרפתית)
↑  La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)
| נבחרת סנגל – גביע אפריקה לאומות 2021 (מקום ראשון) |
| --- | --- | --- |
|  1 ס. דיאנג •  2 סיס •  3 קוליבאלי •  4 סיסה •  5 א. גייה •  6 נ. מנדי •  7 באלדה •  8 קויאטה •  9 דיה •  10 מאנה •   11 ח. דיאלו •  12 באלו-טורה • 13 לופי •  14 סק • 15 ב. דיאנג • 16 א. מנדי • 17 פ. סאר • 18 א. סאר • 19 דיידהיו • 20 ב. סאר • 21 אמבייה • 22 ע. דיאלו • 23 גומיס • 24 נאמה • 25 לום • 26 פ. גייה • 27 צ'אם • 28 פאטי • מאמן: סיסה |  1 ס. דיאנג •  2 סיס •  3 קוליבאלי •  4 סיסה •  5 א. גייה •  6 נ. מנדי •  7 באלדה •  8 קויאטה •  9 דיה •  10 מאנה •   11 ח. דיאלו •  12 באלו-טורה • 13 לופי •  14 סק • 15 ב. דיאנג • 16 א. מנדי • 17 פ. סאר • 18 א. סאר • 19 דיידהיו • 20 ב. סאר • 21 אמבייה • 22 ע. דיאלו • 23 גומיס • 24 נאמה • 25 לום • 26 פ. גייה • 27 צ'אם • 28 פאטי • מאמן: סיסה | סנגל |
| נבחרת סנגל – מונדיאל 2022 |
| --- | --- | --- |
|  1 ס. דיאנג •  2 פ. מנדי •  3 קוליבאלי •  4 פ. סיסה •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מ. אנדיאייה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 דיידהיו • 20 ב. דיאנג • 21 סבאלי • 22 דיאלו • 23 גומיס • 24 נאמה • 25 לום • 26 פ. גייה • מאמן: א. סיסה |  1 ס. דיאנג •  2 פ. מנדי •  3 קוליבאלי •  4 פ. סיסה •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מ. אנדיאייה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 דיידהיו • 20 ב. דיאנג • 21 סבאלי • 22 דיאלו • 23 גומיס • 24 נאמה • 25 לום • 26 פ. גייה • מאמן: א. סיסה | סנגל |
| נבחרת סנגל – גביע אפריקה לאומות 2023 |
| --- | --- | --- |
|  1 דיאנג •  2 פ. מנדי •  3 קוליבאלי •  4 סק •  5 א. גייה •  6 נ. מנדי •  7 ג'קסון •  8 קויאטה •  9 דיה •  10 מאנה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 ניאחאטה • 20 ח. דיאלו • 21 סבאלי • 22 ע. דיאלו • 23 דיאו • 24 סימה • 25 קמארה • 26 פ. גייה • 27 ע. אנדיאייה • מאמן: סיסה |  1 דיאנג •  2 פ. מנדי •  3 קוליבאלי •  4 סק •  5 א. גייה •  6 נ. מנדי •  7 ג'קסון •  8 קויאטה •  9 דיה •  10 מאנה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 ניאחאטה • 20 ח. דיאלו • 21 סבאלי • 22 ע. דיאלו • 23 דיאו • 24 סימה • 25 קמארה • 26 פ. גייה • 27 ע. אנדיאייה • מאמן: סיסה | סנגל |
רק לא אתה

| --- | --- |
כרזת הסרט בעברית
כרזת הסרט בעברית
 מבוסס על:  מהומה רבה על לא דבר 
 בימוי:  ויל גלוק
 הופק בידי:  ויל גלוק ג'ו רות' ג'ף קירשנבאום
 תסריט:  אילנה וולפרט ויל גלוק
 עריכה:  טיה נולאן
 שחקנים ראשיים:  סידני סוויני גלן פאוול אלכסנדרה שיפ גאטא (אנ') הדלי רובינסון מישל הרד דרמוט מלרוני ג'ו דייווידסון   דארן בארנט רייצ'ל גריפית'ס צ'רלי פרייזר
 מוזיקה:  אסתי חיים כריס סטרייסי
 צילום:  דני רוהלמן
 מדינה:  ארצות הברית ארצות הברית
 חברת הפקה:  סרטי סוני Roth/Kirschenbaum Films SK Global Fifty-Fifty Films Olive Bridge Entertainment
 חברה מפיצה:  סרטי סוני
 הקרנת בכורה:  ארצות הברית 22 בדצמבר 2023 ישראל 11 בינואר 2024
 משך הקרנה:  103 דקות
 שפת הסרט:  אנגלית
 סוגה:  קומדיה רומנטית
 תקציב:  25 מיליון דולר
 הכנסות:  214.9 מיליון דולר
 www.anyonebutyou.movie
 דף הסרט ב־IMDb
 
רק לא אתה (באנגלית: Anyone but You) הוא סרט קומדיה רומנטית אמריקאית בבימויו של ויל גלוק, ותסריט שכתב יחד עם אילנה וולפרט, המבוסס על המחזה "מהומה רבה על לא דבר" מאת ויליאם שייקספיר. בסרט מככבים סידני סוויני, גלן פאוול, אלכסנדרה שיפ, גאטא (אנ'), הדלי רובינסון, מישל הרד, דרמוט מלרוני, ג'ו דייוידסון, דארן בארנט ורייצ'ל גריפית'ס.
הסרט עלה לאקרנים בארצות הברית ב-22 בדצמבר 2023, ובישראל ב-11 בינואר 2024, תחת הפצת "סרטי סוני". הסרט קיבל ביקורות מעורבות, ומבחינת הקהל הרחב זכה לביקורות חיוביות. הסרט הכניס 214.9 מיליון דולר בתקציב של 25 מיליון דולר.
עלילת הסרט

הסרט נפתח בבית קפה, כאשר הסטודנטית למשפטים, בי, מתפנה בשירותים לאחר שפגשה את בן, עובד גולדמן זקס. בין השניים מתפתח קשר, הם מתיידדים במהלך היום, ולאחר מכן נרדמים בביתו של בן. בבוקר, בי עוזבת בעודו ישן, ושוקלת לחזור לדירה, ושומעת אותו לועג לה בזמן שמדבר עם חברו, פיט. לאחר חצי שנה שלא התראו, השניים נפגשים כאשר אחותה של בי, האלי, התחילה לקשר קשר רומנטי עם אחותו של פיט, קלאודיה. מאוחר יותר, האלי וקלאודיה מתארסות ומתכננות חתונה בסידני.
לאחר שבי נפרדה מג'ונתן ונשרה מהלימודים באוניברסיטת בוסטון, נחרדת לגלות שבן מוזמן לחתונה שבאוסטרליה. לאחר הגעתם, השניים לועגים אחד לשנייה, דבר המתסכל את שאר האורחים. לאחר מכן, מתגלה שגם בן זוגה לשעבר של בי, ג'ונתן, ושל בן, מרגרט, הוזמנו.
בזמן שהוריה של בי מנסים לגרום לה להתפייס עם ג'ונתן, האורחים רוקמים תוכנית לפייס ולהפגיש את בי ובן כדי שהחתונה תתקיים בהתאם. בי מבחינה בתוכנית, ועושה עסקה עם בן להתחזות כבני זוג.
בבית האופרה של סידני, במסיבה ביאכטה בי ובן משחזרים יחד את הסצנה מהסרט "טיטניק", ונופלים למים בנמל סידני. לאחר שחילצו את השניים, בי ובן מקיימים יחסי מין, אך בי מציינת בשוגג שהיחסים שלה עם בן לאחרונה היו טעות, דבר המאכזב את בן.
בבוקר החתונה, בן מגלה בשוגג להוריה של בי שהיא פרשה מהאוניברסיטה. לאחר ששמע את האלי וקלאודיה מתווכחות, בן משכנע את בי להתחזות שוב כבני זוג בשביל שהחתונה תתקיים בהתאם. לאחר החתונה, בי רואה את מרגרט חולקת בנשיקה עם בן, ועוזבת בצער לכיוון בית האופרה. בן אומר למרגרט שאין לו רגשות כלפיה, והאורחים האחרים משכנעים אותו להיות כבן זוג אמיתי עם בי, ובכך קופץ לנמל סידני, ומסוק החילוץ מטיס אותו לבית האופרה.
בן מתנצל בפני בי, ומציין בפניה כי חשש שמערכת היחסים של השניים עלולה להפוך לחרטה. השניים מתפייסים וחוזרים להיות כבני זוג.
צוות השחקנים והדמויות

סידני סוויני – בי
גלן פאוול – בן
אלכסנדרה שיפ – קלאודיה
גאטא (אנ') – פיט
הדלי רובינסון – האלי
מישל הרד – קרול
דרמוט מלרוני – ליאו
דארן בארנט – ג'ונתן
רייצ'ל גריפית'ס – אנני
צ'רלי פרייזר – מרגרט
בריאן בראון – רוג'ר
ג'ו דייווידסון – בו
הפקה

בינואר 2023, הוכרז שסידני סוויני וגלן פאוול לוהקו לצוות השחקנים, ודווח כי ויל גלוק יביים את הסרט. אלכסנדרה שיפ, מישל הורד, בריאן בראון, דארן בארנט והדלי רובינסון הצטרפו לצוות השחקנים בפברואר, ודרמוט מלרוני, רייצ'ל גריפית'ס וגאטא (אנ') הצטרפו בחודש מרץ.
צילומי הסרט התרחשו בניו סאות' ויילס בפברואר 2023. ובהמשך הצילומים עברו לסידני, אוסטרליה במרץ 2023. במאי, ניתן לסרט שם - "רק לא אתה".
במהלך צילומי הסרט, הייתה סצנה שבה היה מעורב מסוק חילוץ וכמעט השתבשה עקב בעיות מכניות, דבר הדרש נחיתת חירום. בראיון בתוכנית לילה בכיכובו של ג'ימי פאלון, חשפה סוויני תקרית נוספת שהתרחשה במהלך צילומי הסרט; במהלך צילומי הסרט היה סצנה בה היה נדרש עכביש, ולאחר מכן, עקץ אותה עכביש מסוג מברישן.
הפצה

הסרט עלה לאקרנים בארצות הברית ב-22 בדצמבר 2023, ובישראל עלה ב-11 בינואר 2024.
הסרט עלה לשידור צפייה ישירה בפלטפורמות דיגיטליות ב-20 בפברואר 2024, ולשידור בפורמט בלו-ריי ב-12 במרץ.
ביקורות > בקופות

ב-25 בינואר 2024, הסרט גרף 66.4 מיליון דולר בארצות הברית ובקנדה, ו-36 מיליון דולר ברחבי העולם; 102.4 מיליון דולר בסך הכל.
בארצות הברית ובקנדה, הסרט עלה לאקרנים לצד הסרטים "אקוומן 2: הממלכה האבודה", "סיפור הברווזים" ו"המתאבקים", והיה צפוי להכניס כ-7 מיליון דולר מ-3,000 בתי קולנוע בסוף השבוע הראשון לעלייתו לאקרנים. הסרט הרוויח 3.5 מיליון דולר ביומו הראשון לעלייתו לאקרנים, וכולל 1.2 מיליון דולר מהקרנת הטרום בכורה. לאחר מכן, הכניס 6.3 מיליון דולר, וסיים מקום רביעי בקופות. בסוף השבוע השני, הסרט הכניס 8.8 מיליון דולר. בסוף השבוע השלישי, הסרט הכניס 9.5 מיליון דולר, עלייה של כ-9%.
ביקורות > תגובת הקהל

באתר הביקורות "Rotten Tomatoes", הסרט קיבל ציון של 51% על בסיס 87 ביקורות, עם דירוג ממוצע של 5.5/10. הקונצנזוס של האתר כתב: ”בימוי מוצלח וזוג כוכבי קולנוע נאים במיוחד הופכים את 'רק לא אתה' להסחת דעת תוססת במידה סבירה למרות שהעלילה פחות מוצלחת”. באתר הביקורות המשוקללות "Metacritic", הסרט זכה לציון של 52/100, על בסיס 26 ביקורות, דבר המצביע על ביקורות "מעורבות או ממוצעות". האתר "PostTrak" העניק לסרט ממוצע של 4/5 כוכבים, כאשר 57% המליצו עליו.
ביקורות > פרסים ומועמדויות

| שנה | פרס | קטגוריה | מועמד/ים | תוצאה | הערות |
| --- | --- | --- | --- | --- | --- |
| 2024 | פרס נבחר הקהל | סרט הקומדיה של השנה | "רק לא אתה" | מועמדות |  |
| 2024 | פרס נבחר הקהל | כוכב השנה של סרטי הקומדיה | סידני סוויני | מועמדות |  |
| 2024 | פרס נבחר הקהל | כוכב השנה של סרטי הקומדיה | גלן פאוול | מועמדות |  |
| 2024 | פרסי התקשורת של הליגה ההומו-לסבית נגד השמצה | הסרט הטוב ביותר - הפצה נרחבת | "רק לא אתה" | מועמדות |  |
ביאורים

↑  לצד צלילי השיר "Unwritten" שזכה להצלחה בעקבות הסרט.
טומאה הותרה בציבור

| --- | --- |
 משנה:  מסכת תמורה, פרק ב', משנה א'
 תלמוד בבלי:  מסכת פסחים, דף ע"ז, עמוד א'
 משנה תורה:  ספר עבודה, הלכות ביאת מקדש, פרק ד', הלכה ט"ז
 
טומאה הותרה בציבור הוא כלל בהלכה, לפיו מותרת הקרבת קרבנות בטומאה, כאשר כל הציבור או רובו טמאים בטומאת מת, למרות האיסור להקריב קרבנות בטומאה.
הקרבת הקרבן בטומאה אינה תלויה בשאלה האם מדובר בקרבן ציבור או בקרבן יחיד, אלא האם מדובר בקרבן שקבוע לו זמן, או לא. קרבן שיש לו זמן קבוע – קרב גם בטומאה, ואפילו הוא קרבן יחיד, כגון פר כהן גדול של יום הכיפורים, או מנחת חביתין של הכהן הגדול; ואילו קרבן שאין לו זמן קבוע – אינו קרב בטומאה, ואפילו הוא קרבן ציבור, כגון פר העלם דבר של ציבור.
מקור ההלכה

מקור הדין, במה שנאמר בתורה בקרבן פסח (במדבר, ט', ב'): ”ויעשו בני ישראל את הפסח במועדו”, ובקרבן תמיד (במדבר, כ"ח, ב'): ”תשמרו להקריב לי במועדו”, ודרשו: "במועדו – ואפילו בטומאה", שכן מלשון "במועדו" משמע שיש להקריב קרבנות אלה בזמנם, ולא לבטלם, ואפילו הם טמאים. וכן דרשו לגבי שאר קרבנות ציבור, מהכתוב (במדבר, כ"ט, ל"ט): ”אלה תעשו לה' במועדיכם”.

הגמרא בפסחים דף סו: מביאה מקור אחר מהמילים "איש איש": (במדבר, ט', י'–י"א): ”איש איש כי יהיה טמא לנפש... ועשה פסח לה', בחודש השני”, ומכאן שטמא מת נדחה לפסח שני, ודרשו: "איש (כלומר יחיד) נדחה לפסח שני, ואין ציבור נידחים לפסח שני, אלא עבדי (=עושים) בטומאה", ומפסח למדים לשאר הקרבנות שהם קרבנות קבועים, בגזרה שווה "במועדו"-"במועדו" שנאמרו בפסח ובקרבן תמיד: מה בפסח הותרה טומאת מת בציבור אף בקרבן תמיד שהוא קרבן צבור קבוע, הותרה טומאת מת בציבור.
ואילו הרמב"ם (ביאת המקדש ד,טז) מביא לימוד אחר (במדבר ט,ו): "שנאמר: ויהי אנשים אשר היו טמאים לנפש אדם, כך למדו מפי השמועה שאנשים יחידים הם שידחו לפסח שני אם היו טמאים, אבל ציבור שהיו טמאי מת אינן נדחין אלא הטומאה תדחה ויעשו פסח בטומאה, והוא הדין לכל קרבן שקבוע לו זמן כפסח שהוא דוחה את הטומאה".
הגדרת ההיתר

נחלקו תנאים ואמוראים בעניין היתר זה, האם טומאה הותרה בציבור, או שמא היא רק דחויה בציבור. אם טומאה הותרה בציבור – הרי שההיתר הוא מוחלט, ואין צורך לטרוח ולחפש כהנים טהורים שיקריבו את קרבן הציבור בטהרה; ואילו אם טומאה דחויה בציבור – הרי שההיתר ניתן בדוחק, ואין הוא היתר גמור, ואם ניתן להקריב בטהרה – יש לעשות כן. 

לפי הגמרא, יש השלכה נוספת למחלוקת זו: לדעה שטומאה הותרה בציבור – ההיתר הוא 'חזק' ועומד מכוח עצמו; ואילו לדעה שטומאה רק דחויה בציבור – ההיתר הוא 'חלש', ויש צורך גם בריצוי ציץ, דהיינו שההיתר תלוי בקיומו של כהן גדול הלובש ציץ על מצחו, ומכפר בכך על ה'חטא' של ההקרבה בטומאה, וזאת על פי מה שנאמר לגבי הציץ (ספר שמות, פרק כ"ח, פסוק ל"ח): ”והיה על מצח אהרן, ונשא אהרן את עוון הקדשים” – פסוק שממנו למדו שהציץ מכפר על קדשים הקרבים בטומאה.
להלכה נפסק כדעה שטומאה דחויה בציבור, וממילא צריך ציץ כדי לרצות על הטומאה. למרות זאת, יש הסוברים שכאשר אין ציץ – ניתן להקריב קרבנות ציבור בטומאה, ואין חסרון הציץ מעכב, ויש הסוברים שהדבר מעכב.
איזו טומאה הותרה בציבור

הטומאה שהותרה בציבור היא טומאת מת דווקא, אבל אם היו רוב הציבור טמאים בטומאת שרץ – לא יקריבו בטומאה. ויש הסוברים שגם טומאת שרץ הותרה בציבור; ולכל הדעות, אם היו רוב הציבור טמאים בטומאות היוצאות מגופו של אדם, כגון שהיו זבים וזבות, נידות ויולדות – לא יקריבו בטומאה, ואם רוב הציבור טמאים בטומאת מת – לא יתעסקו הטמאים בטומאות אלה בהקרבת הקרבן.
פרטי ההלכות

כל קרבנות הציבור שקרבים בטומאה ויש מהם חלקים המיועדים לאכילה - אין אוכלים מהם בטומאה, אלא שורפים את החלקים הנאכלים, שכן לא הותרה בציבור אלא ההקרבה בטומאה; חוץ מקרבן פסח, שכשהוא קרב בטומאה – הוא גם נאכל בטומאה, שכן עיקר מצוות הפסח היא אכילתו, ולכן כשהותרה הקרבתו בטומאה – הותרה גם אכילתו בטומאה.
היתר הקרבה בטומאה יכול להיות בכמה אופנים: א. כאשר רוב הציבור טמא. ב. כאשר רוב הכהנים המקריבים טמאים, ואפילו הציבור כולו טהור. ג. גם אם הציבור והכהנים טהורים – אבל כלי השרת (הכלים שבהם עושים את עבודת ההקרבה) טמאים. בכל אחד מאופנים אלו – מקריבים את קרבן הציבור בטומאה, והטמאים והטהורים יכולים להיכנס לעזרה כאחד, ולעסוק בהקרבת הקרבן.
חידוש העבודה בטומאה

כלל זה, ש"טומאה הותרה בציבור" הוא מהנושאים העומדים במוקד הדיונים על חידוש עבודת הקורבנות, שכן כבר למעלה מאלף וחמש מאות שנה, אין בידינו אפר פרה אדומה, ולא ניתן להיטהר מטומאת מת. וכך תיאר זאת רבי אשתורי הפרחי:
"רבינו יחיאל דפריש ז"ל אמר לבוא לירושלים, והוא בשנת שבע עשרה לאלף השישי, ושיקריב קרבנות בזמן הזה. ואני מטרדתי להשלים עמו המלאכה לא שאלתיו מה נעשה מטומאתנו... אנכי בדרך לפני שילה שב למקומי, נזכרתי הלכה שאין לחוש על הטומאה כדאמרינן [=כמו שאנו אומרים] ב[מסכת] תמורה... שקרבנות צבור דוחין את השבת ואת הטומאה".
למרות זאת, יש שטענו שאין אפשרות לסמוך על כלל זה, שהרי נפסק להלכה שטומאה רק דחויה בציבור, וממילא יש צורך בציץ לרצות על הטומאה (ראו לעיל), ואם כן כל עוד אין לנו כהן גדול הלבוש ציץ – לא ניתן להקריב בטומאה. מאידך, המצדדים בחידוש בעבודה בזמן הזה הסתמכו על הדעות הסוברות שהציץ אינו מעכב (ראו לעיל), וכשאין ציץ – ניתן בכל זאת להקריב בטומאה (דרישת ציון לרבי צבי הירש קלישר).
בנין הבית בטומאה

הלכה דומה לדין זה, של "טומאה הותרה בציבור", מצינו לגבי בניין המקדש, שגם הוא נעשה, בשעת הצורך, בטומאה: "הכל נכנסין בהיכל - לבנות, לתקן, ולהוציא את הטומאה... מצווה בטהורין; אין שם טהורין – נכנסין טמאין".
הערות שוליים

↑  תלמוד בבלי, מסכת יומא, דף נ', עמוד א'; וראו משנה, מסכת תמורה, פרק ב', משנה א'; משנה תורה לרמב"ם, ספר עבודה, הלכות ביאת מקדש, פרק ד', הלכות ט'–י', וכסף משנה שם הלכה י'.
↑  תלמוד בבלי, מסכת פסחים, דף ע"ז, עמוד א'
↑  רש"י על פסחים עז.
↑  תלמוד בבלי, מסכת פסחים, דף ס"ו, עמוד ב'
↑  תלמוד בבלי, מסכת פסחים, דף ע"ז, עמוד א'; תלמוד בבלי, מסכת יומא, דף ו', עמוד ב'; שם, דף ז', עמוד ב'
↑  אלא שאם באותו המשמר ישנם כהנים טמאים וטהורים, ייתכן וישנה עדיפות להקרבתם של הטהורים, ראה תלמוד בבלי, מסכת יומא, דף ז', עמוד א'
↑  בקרבן יחיד שקבוע לו זמן, כגון אילו של אהרן, או קרבן ציבור ששייריו נאכלים, כגון מנחת העומר, אף על פי שהוא קרב בטומאה, מוסכם שראוי לחזר אחר כהן טהור, וכן בקרבן ציבור שלא קבוע לו זמן, כגון פר עבודה זרה (תלמוד בבלי, מסכת יומא, דף ז', עמוד א').
↑  משנה תורה לרמב"ם, ספר עבודה, הלכות ביאת מקדש, פרק ד', הלכות י"ד–ט"ו.
↑  תוספות, מסכת יומא, דף ז', עמוד ב', ד"ה מכלל; מהר"י קורקוס על ספר עבודה, הלכות ביאת מקדש, פרק ד', הלכה ז'.
↑  תוספות, מסכת פסחים, דף ע"ז, עמוד א', ד"ה דלא; "בית הבחירה" לרבי מנחם המאירי שם.
↑  משנה תורה לרמב"ם, ספר עבודה, הלכות ביאת מקדש, פרק ד', הלכות ט', י"ב.
↑  תוספות מסכת זבחים, דף כ"ב, עמוד ב', ד"ה אי הכי.
1 2  משנה תורה לרמב"ם, ספר עבודה, הלכות ביאת מקדש, פרק ד', הלכה י"ב
↑  משנה, מסכת פסחים, פרק ז', משנה ד'
↑  כפתור ופרח, פרק ו'.
↑  תלמוד בבלי, מסכת עירובין, דף ק"ה, עמוד א'
| טומאה וטהרה ביהדות |
| --- | --- | --- |
| דרגות טומאה | אבי אבות הטומאה • אב הטומאה • ולד הטומאה (ראשון • שני • שלישי ורביעי) |  |
| דרגות קבלת טומאה | חולין • מעשר שני • תרומה • קודש • חטאת |  |
| קבלת טומאה | אוהל • מגע • משא • היסט • מדרס • ביאה • בועל נידה • ביאה לבית • מדף • בליעה • עיסוק |  |
| מטמאים מן התורה | מת • נבלת חיה ובהמה • נבלת עוף טהור • נבלת השרץ • בעל קרי • פולטת שכבת זרע • מטמאי משכב ומושב - נידה, יולדת, זבה, זב • צרעת (אדם, בתים, בגדים) • שכבת זרע • חטאות המטמאות • מי חטאת |  |
| מטמאים מן דרבנן | ידיים • ארץ העמים • בית הפרס • כתבי הקודש • גויים • עבודה זרה • טבילה במים שאובים |  |
| נטמאים | אדם • כלים (כלי מתכות, כלי עץ, כלי חרס, בגדים, כלי עור, שק, וכלי עצם) • אוכלים •  משקין |  |
| אחרים | טומאת מקדש וקדשיו  • האיסור לכהן להיטמא למת • הכשר לקבל טומאה • טומאה רצוצה • טומאה הותרה בציבור |  |
| טהרה | טבילה • פרה אדומה • מקווה • חציצה • טבול יום • מחוסר כיפורים • טהרת מצורע • טבילת עזרא |  |
| סדר טהרות | כלים • אהלות • נגעים • פרה • טהרות • מקוואות • נידה • מכשירין • זבים • טבול יום • ידיים • עוקצים |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
דוד מנדלוביץ'

דוד מנדלוביץ בביקור בסין
דוד מנדלוביץ' (נולד ב-11 ביולי 1962 בירושלים) הוא פרופסור להנדסת חשמל באוניברסיטת תל אביב, ממציא ויזם. שימש כמדען הראשי במשרד המדע בין השנים 2008 ל-2010. מחקריו עוסקים באלקטרואופטיקה, צילום ממוחשב, עיבוד מידע אופטי, עיבוד וזיהוי אותות והולוגרפיה.
ביוגרפיה

לאחר שירותו הצבאי דוד מנדלוביץ החל לימודים לתואר ראשון בהנדסת אלקטרוניקה באוניברסיטת תל אביב, אותם סיים בשנת 1987. בשנתו השנייה ללימודים החל לעבוד במעבדה לאופטיקה באוניברסיטה שם נחשף לתחום האלקטרו-אופטיקה. הוא המשיך ישירות לתואר שלישי בהנדסת אלקטרוניקה באוניברסיטת תל אביב, בהנחיית עמנואל מרום, אותו סיים בשנת 1991. אחר כך עשה פוסט-דוקטורט באוניברסיטת ארלנגן בגרמניה. אחר כך חזר לאוניברסיטת תל אביב כמרצה בפקולטה להנדסה.
מנדלוביץ' הוא ממציא ונכון לשנת 2024 רשומים על שמו כ-140 פטנטים הקשורים לתחום האופטיקה. הוא היה מעורב במספר יוזמות עסקיות במהלך חייו. בסוף שנות התשעים עזר לפתח מכשיר איכון המסייע לרופאי שיניים להימנע מפגיעה בעצבים בתוך הפה. לאחר מכן הקים את חברת סיבקום, אשר פיתחה מתקן משדר-מקלט לרשת תקשורת אופטית, המאפשר לאור לנוע בסיבים ולחסוך את התרגום לאות אלקטרוני. סיבקום נמכרה בשנת 2008 לחברת פדטק הברזילאית ב-30–40 מיליון דולר. לאחר מכן מנדלוביץ' היה שותף לפיתוח של אלומה סורקת בעלת טווח פעולה רחב לתחום הברקודים.
בשנת 2004 פרסם יחד עם זאב זלבסקי את הספר Optical superresolution העוסק בשיפור רזולוציה.
בשנת 2005 ייסד עם ד"ר גל שבתאי, סטודנט שלו לשעבר, את חברת טכנולוגיית הצילום אייסקווד. החברה עסקה בפיתוח של עדשה למצלמות דיגיטליות לטלפונים סלולריים בעלת יכולות גבוהות. החברה נמכרה ב-18 מיליון דולר לחברת האמריקאית טסרה.
בשנת 2012 ייסד עם שותפיו גל שבתאי וערן קלי את חברת קורפוטוניקס שעוסקת בפיתוח מצלמות דיגיטליות בעלות שני מפתחים. פיתוחי החברה עתידים להוסיף מגוון רחב של יכולות למצלמות הזעירות המותקנות במכשירים ניידים כגון זום אופטי, ביצועי צילום משופרים בחשיכה ומיפוי תלת־ממדי. תחת ניהולו החברה הובילה את המעבר למצלמות מרובי מפתחים, פתרון שאומץ על ידי רוב יצרני הטלפונים הניידים. בינואר 2019 החברה נמכרה לחברת סמסונג הקוריאנית בלמעלה מ-150 מיליון דולר.
במסגרת מחקריו הרבים פרסם למעלה מ-230 מאמרים מבוקרים, הכשיר עשרות רבות של בוגרים המובילים פעילות פורצת דרך באקדמיה, בתעשייה וביזמות.
הוא נשוי לסוניה, פתולוגית בבית החולים אסף הרופא.
הערות שוליים

↑  David Mendlovic Patents
↑  שירי חביב ובתיה פלדמן, ‏טסרה האמריקנית רוכשת את הסטארט-אפ הישראלי אייסקווד ב-18 מיליון דולר, באתר גלובס, 31 בינואר 2007
↑  מאיר אורבך, סמסונג השלימה את רכישת Corephotonics ב-155 מיליון דולר, באתר כלכליסט, 28 בינואר 2019
| --- | --- |
בקרת זהויות :  NLI: 987007282846905171  LCCN: n2003001073  VIAF: 60140418   WorldCat (עם VIAF): 60140418
איגוד ITS

איגוד ITS ‏(Intelligent Transportation Systems; בעברית: מערכות תבוניות לתחבורה, או מת"ת בר"ת) מהווה, כלשונו, "קבוצה של בעלי עניין לקידום שילוב הטכנולוגיות חכמות במערך התחבורה".
היסטוריה

איגוד ITS הראשון שהוקם הוא איגוד ITS אמריקה, בשנת 1991. האיגוד קם כארגון ללא מטרות רווח ששם לו למטרה לקדם את הטמעתן של טכנולוגיות תחבורה חכמות במערך התחבורה האמריקאי. האיגוד שם לו למטרה להביא להגברת הבטיחות של כל משתמשי הדרך (נהגים, נוסעים והולכי רגל) ולהגביר את יעילות התחבורה בארצות הברית.
לאחר מכן הוקמו איגודי ITS נוספים במדינות שונות ששמו לעצמן את אותן מטרות. כיום האיגוד פועל בכמעט חמישים מדינות ברחבי העולם.
מדינות בהן פועל האיגוד

איגודי ITS קיימים במדינות רבות המפורטות להלן:
| 0 | 1 | 2 |
| --- | --- | --- |
|  ארצות הברית  נורווגיה  סלובקיה  קוריאה הדרומית  רוסיה  רומניה  קובה  פורטוגל  פולין  ניו זילנד  הולנד  מקסיקו  מלזיה  הודו  יפן  אירלנד |  ג'מייקה  איטליה  ישראל  סלובניה  הונגריה  פינלנד  צרפת  הממלכה המאוחדת  גרמניה  אקוודור  יוון  דנמרק  אסטוניה  קולומביה  סין  צ'ילה |  קנדה  בולגריה  ברזיל  בלגיה  אוסטרליה  ארגנטינה  שוודיה  דרום אפריקה  קרואטיה  טאיוואן  שווייץ  טורקיה  אורוגוואי  צ'כיה  אוסטריה |
כמו כן ישנו איגוד ITS של האיחוד האירופי (הנקרא "ארטיקו" – Ertico), איגוד של הליגה הערבית ואיגוד של העיר הונג קונג.
שם האיגוד הוא לפי המדינה בה פועל האיגוד. לדוגמה, האיגוד בישראל נקרא "איגוד ITS ישראל".
נכון להיום אין איגוד ITS עולמי, וכל איגוד ארצי פועל באופן עצמאי, אם כי קיימים שיתופי פעולה בינלאומיים, כמו שיתופי פעולה בין ITS ישראל, ITS אמריקה, ארטיקו ועוד. כמו כן נערכים מדי פעם כנסי ITS עולמיים המארחים את האיגודים מכל העולם.
פעילות

באיגוד פועלים יזמים פרטיים, מפתחי מערכות תבוניות לתחבורה, מוסדות אקדמיה וגופי מחקר, חברות פרטיות, אנשי ציבור ובעלי עניין נוספים בתחום התחבורה.
סיוע בשילוב מערכות תבוניות לתחבורה במערכי התחבורה השונים.
בדיקה, מחקר ועזרה בפיתוח של טכנולוגיות שונות בתחום, המיועדות לשיפור תחום התחבורה על נגזרותיו השונות: בטיחות בדרכים, שירות, יעילות ועוד.
קיטלוג טכנולוגיות שונות, תוך מתן דעת אם הן יכולות, לדוגמה, לשמש כאמצעי בטיחות.
ארגון כנסים וימי עיון לאנשי מקצוע כגון קציני בטיחות בתעבורה, מפתחי טכנולוגיות בתחום, מנהלי ציי רכב ועוד אנשים העובדים בתחום.
השתתפות בדיונים בוועדות פרלמנטריות כמומחים ויועצים לתחום הטכנולוגיה בתחבורה. לדוגמה, איגוד ITS ישראל משתתף בוועדת המדע והטכנולוגיה.
איסוף מידע על טכנולוגיות מת"ת. האיגוד הקים פורטל המרכז מידע בנושא וגם קטלוג של טכנולוגיות מת"ת שונות.
פעילות > תחומי פעולה

האיגוד פועל בפיתוח טכנולוגיות בתחומים הבאים:
בקרת תנועה וניהול מצבים של עומס תנועה.
תחבורה ציבורית.
מערכות לסיוע בנהיגה ושיפור הבטיחות בדרכים.
מערכות זיהוי וניטור בכבישי אגרה.
פינוי וזימון נתיבים לרכבי הצלה וביטחון.
ניהול ציי רכב.
ניהול תעבורת מטען ומשאיות.
אכיפה אוטומטית של חוקי התעבורה.
מערכות לשיפור מערך החנייה, תוך כדי שימת דגש על מוקדי הצפיפות.
דיאגנוסטיקה של מהלך הנהיגה ותחקור.
איתור רכב גנוב או חשוד.
בישראל

איגוד ITS ישראל הוקם בפברואר 2008. מטרות איגוד ITS ישראל שונות במעט ממטרות ITS אמריקה, ומכוונות יותר למערך התחבורה הישראלי. המטרות, כלשון האיגוד, הן:
לפעול לשילוב מערכות תבוניות לתחבורה כמרכיב מרכזי במדיניות התחבורה היבשתית בישראל.
לבסס ולפתח את הידע בתחום המערכות התבוניות לתחבורה באמצעות קישור למוקדי פיתוח בארץ ועולם.
לתרום לשיתוף פעולה בין בעלי העניין במערך התחבורה, במאמץ להטמיע וליישם מערכות תבוניות לתחבורה בארץ.
להביא להגדלת תקציבים המופנים למחקר, פיתוח ויישום מערכות תבוניות לתחבורה ממקורות שונים בארץ ובעולם.
לפעול לביסוס התשתית הטכנולוגית הנדרשת לפיתוח, יצור ויישום של מערכות תבוניות לתחבורה בישראל.
לקדם את מודעות ומוכנות הציבור לשימוש במערכות תבוניות לתחבורה.
בשנת 2017 הצטרף האיגוד ללשכת המהנדסים, האדריכלים והאקדמאים במקצועות הטכנולוגיים בישראל. מאז הצטרפותו פועל האיגוד במסגרת זו ומקיים כנסים, ימי עיון, קורסים, מיטאפים, סדנאות ופרויקטים ייחודיים, בהם MaaS (אנ').
האיגוד מנוהל כיום על ידי ועד מנהל המורכב ממתנדבים, רובם ככולם אנשי ITS על תחומיו השונים. יושב ראש האיגוד הוא אור עמרי.
בישראל > פעולות ותרומות

בין פעולותיו ותרומותיו העיקריות של הארגון:
גיבוש "מפת דרכים" לפיתוח מערכות תבוניות לתחבורה – סקירה של תחומים שונים במערכות התבוניות לתחבורה על מנת ליצור תמונת מצב בנושא הפיתוח ויצירת "מפה" להמשך הפיתוח.
גיבוש ארכיטקטורת מת"ת לאומית לישראל – בשנת 2007 קיבל משרד התחבורה החלטה לפתח ארכיטקטורת מת"ת, והתקבלה החלטה הן באיגוד והן במשרד התחבורה לשתף את איגוד ITS ישראל, ולהשתתף בוועדות וסדנאות שקיים האיגוד בנושא, בעזרתן התקבלה ההחלטה לאמץ את ארכיטקטורת המת"ת האמריקאית.
סקר מיפוי גורמים ופעילויות מת"ת בישראל – בהנחיית משרד התחבורה, האיגוד ערך סקר מיפוי כללי של הפעילויות בתחום המת"ת. כתוצאה מכך הוקם אתר המציג לציבור הרחב מידע על הנעשה בתחום זה.
בישראל > פעולות ותרומות > שיתופי פעולה

מעבר לשיתופי פעולה עם איגודי ITS אחרים ועם גורמים ממשלתיים, משתף האיגוד פעולה עם גופים נוספים:
עמותת אור ירוק- שיתוף פעולה זה קיים משנת 2008. שיתוף הפעולה מתמקד בהטמעת הטכנולוגיות התבוניות לתחבורה בישראל, הן בציבור הרחב והן בציי רכב וארגונים. אחד הביטויים לשיתוף פעולה זה הוא תערוכה בנושא טכנולוגיה מסוג זה שהתקיימה ב-15 במאי 2008 ביוזמת אור ירוק ואיגוד ITS ישראל.
פורום פ.ע.ו.ל.ה – האיגוד לוקח חלק בפורום פ.ע.ו.ל.ה (פורום עמותות וארגונים למניעת תאונות הדרכים) היוצר שיתוף פעולה בין גורמים רבים, אזרחיים וממשלתיים, בעלי עניין בתחום הבטיחות בדרכים.
ראו גם

מערכות תבוניות לתחבורה
מאהבת זקנה

| --- | --- |

 מבוסס על:  מאהבת זקנה 
 בימוי:  קתרין ברייה 
 הופק בידי:  ז'אן-פרנסואה לפטיט
 תסריט:  קתרין ברייה 
 עריכה:  פסקל שוואנסה
 שחקנים ראשיים:  אסיה ארג'נטו   פואד איט אטו   רוקסן מסקידה   קלוד סראטה   יולנד מורו   מייקל לונסדייל
 צילום:  יורגוס ארבניטיס 
 מדינה:  צרפת, איטליה 
 חברה מפיצה:  StudioCanal, נטפליקס 
 שיטת הפצה:  וידאו על פי דרישה 
 הקרנת בכורה:  30 במאי 2007
 משך הקרנה:  114 דק' 
 שפת הסרט:  צרפתית 
 סוגה:  סרט רומנטי, סרט ארוטי, סרט דרמה, סרט מבוסס יצירה ספרותית 
 הכנסות באתר מוג'ו:   lastmistress
 דף הסרט ב־IMDb
 
מאהבת זקנה (בצרפתית: Une vieille maîtresse) הוא סרט קולנוע צרפתי בבימויה של קתרין ברייה שיצא לאקרנים בשנת 2007.